paragraph_text: Eivør Pálsdóttir (Syðrugøta, 21. srpnja 1983.), poznatija samo kao Eivør, farska je pjevačica i kantautorica. Rođena je i odrasla u Syðrugøti, a kao trinaestogodišnjakinja održala je svoj prvi nastup koji se prenosio na televiziji. U svojoj je karijeri snimala pjesme različitih žanrova, među kojima se nalaze narodna glazba, art pop, jazz, folk rock, klasična glazba i electronica.